Märta Eerikintytär

Märta Eerikintytär (1277 tai 1282 – 1341) oli tanskalainen prinsessa, josta tuli Birger Maununpojan puolisona Ruotsin kuningatar. Kronikoiden mukaan avioliitosta sovittiin jo vuonna 1288, ja  Märta kasvoi  Ruotsissa erossa sisaruksistaan. Hänen isänsä oli surmattu jo vuonna 1286, ja veljestä Eerik Menvedistä tuli kuningas jo 12-vuotiaana. Märtan ja Birgerin häitä juhlittiin Tukholmassa vuonna 1298. Pariskunnalle syntyi kolme poikaa ja kaksi tytärtä. Birger kuoli vuonna 1321, mutta Märta eli vielä 20 vuotta leskenä. Viimeisinä vuosinaan hän asui luostarissa Næstvedissä, Sjællandin eteläosassa.

Lähteet 

Ruotsin kuningattaret
1200-luvulla syntyneet
Vuonna 1341 kuolleet